**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 21.05.2019, ora 08.00 –22.05.2019, ora 08.00**

***I. SITUAŢIA HIDROMETEOROLOGICĂ***

**1. Situaţia şi prognoza hidro pe râurile interioare şi Dunăre din 22.05.2019, ora 7.00**

**RÂURI**

**Institutul Naţional de Hidrologie şi Gospodărire a Apelor (I.N.H.G.A.) a emis în data de 21.05.2019, la ora 14.00, avertizare hidrologică nr. 18 – COD ROŞU, valabilă în intervalul 21.05.2019, ora 15.00-ora 24:00, vizând producerea de scurgeri importante pe versanți, torenți și pâraie, viituri rapide pe râurile mici cu posibile efecte de inundații locale și creșteri de debite și niveluri pe unele râuri din bazinele hidrografice menționate, cu posibile depășiri ale COTELOR DE ApĂrare** pe râurile din bazinele hidrografice: **Tisa, Vişeu, Iza, Tur, Crasna, Someş, Mureş, Olt, Siret, Prut, după cum urmează:**

**COD GALBEN: În intervalul 21.05.2019 ora 15:00 – 22.05.2019 ora 24:00 pe râurile din bazinele hidrografice: Tisa – sector aval S.H. Valea Vişeului, Vişeu, Iza (judeţul Maramureş), Tur (judeţul Satu Mare), Someşul Mare - (judeţul Bistriţa Năsăud), Someşul Mic – afluenţi bazin mijlociu şi inferior, Someş - afluenţii aferenţi sectorului aval S.H. Dej (judeţele Cluj, Sălaj, Maramureş şi Satu Mare), Crasna (judeţele Sălaj şi Satu Mare), Mureş – bazin superior amonte S.H. Glodeni (judeţele Harghita şi Mureş), Niraj (judeţul Mureş), Olt – bazin amonte Ac. Voila (judeţele Harghita, Covasna, Braşov), Bistriţa – bazin superior amonte Ac. Izv. Muntelui (judeţul Suceava, Harghita şi Neamţ), Prut – sector amonte Ac. Stânca Costeşti (judeţul Botoşani).**

**COD PORTOCALIU: În intervalul 21.05.2019 ora 15:00 – 22.05.2019 ora 14:00 pe râurile din bazinele hidrografice: Vişeu, Iza (judeţul Maramureş), Tur (judeţul Satu Mare), Someşul Mare - (judeţul Bistriţa Năsăud), Lăpuş - bazin superior (judeţul Maramureş), Crasna – curs mijlociu şi inferior (judeţul Satu Mare).**

**COD ROŞU: În intervalul 21.05.2019 ora 15:00 – 21.05.2019 ora 24:00 pe râurile din bazinul hidrografic Şieu (afluent al râului Someşul Mare) - județul Bistriţa-Năsăud.**

**Se ridică începând cu data de 21.05.2019 ora 15:00 Avertizarea Hidrologică din celelalte bazine hidrografice avertizate anterior.**

Această avertizare hidrologică a fost transmisă de către Centrul Operativ pentru Situaţii de Urgenţă al Ministerului Apelor şi Pădurilor către*: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate:*

*- Bistriţa-Năsăud, Botoşani, Braşov, Cluj, Covasna, Harghita, Maramureş, Mureş, Neamţ, Satu Mare, Sălaj şi Suceava (12 prefecturi) – COD GALBEN.*

***- Bistriţa-Năsăud, Maramureş şi Satu Mare (3 prefecturi) – COD PORTOCALIU***

***- Bistriţa-Năsăud (1 prefectură) – COD ROŞU.***

**Debitele au fost în în creștere** ca urmare a precipitațiilor căzute în interval și propagării, exceptând râurile din bazinele superioare ale râurilor: Bega, Timiş, Bârzava, Moraviţa, Nera, Cerna, Caraşul, Bârladul, cursurile superioare ale afluenţilor de dreapta ai Siretului şi afluenţii Prutului, unde au fost în scădere și râurile din bazinele mijlocii şi inferioare ale Jiului, Argeşului şi Ialomiţei, pe Vedea, râurile din Dobrogea şi pe afluenţii Oltului inferior, unde au fost staţionare.

Debitele se situează în jurul jurul și peste mediile multianuale lunare, exceptând râurile din bazinele hidrografice: Crişul Repede, Crişul Negru, Cerna, Vedea, Dâmboviţa, Bârlad, Bahlui, cele din Dobrogea, bazinele mijlocii şui inferioare ale Crişului Alb şi Jiului, afluenţii Oltului inferior şi râurile din bazinul superior al Timişului, unde se situeaza la valori cuprinse între 40 – 90% din acestea.

Din datele primite până la ora 600, se situează peste:

- **COTELE DE INUNDAŢIE** râurile la staţiile hidrometrice**:** Tur – Călinești (420)-jud.MM, Someşul Mare–Beclean (250+17)-jud.BN, Şieu–Şintereag (350+27)-jud.BN.

- **COTELE DE ATENŢIE** râurile la staţiile hidrometrice: Iza – Vadu Izei (300+22)-jud.MM, Tur–Turulung (350+70)-jud.SM, Tur – Micula (270+6)-jud.SM, Someș – Dej (450+98)-jud.CJ, Someș – Răstoci (380+10)-jud.CJ, Budac – Budacu de Jos (130+54)-jud.BN, Meleș – Beclean (250+20)-jud.BN, Lăpuș – Lăpușel (350+8)-jud.MM, Crasna – Craidorolț (350+66)-jud.SM, Crasna–Domăneşti (400+61)-jud.SM, Mureş–Stânceni (170+30)-jud.MS, Mureş–Gălăoaia (170+31)-jud.MS, Mureș – Glodeni (180+40)-jud.MS, Bega Veche – Cenei (320+6)-jud.TM, Bârzava–Partoş (50+4)-jud.TM, Moravița–Moravița (250+67)-jud. TM, Olt–Micfalău (210+26)-jud.CV, Râul Negru – Reci (300+60)-jud. CV, Prut–Oancea (440+13)-jud.GL şi Prut–Şiviţa (360+13)-jud.GL.

În interval s-au situat peste:

- **COTELE DE PERICOL** râurile la staţiile hidrometrice: Turţ – Gherţa Mare (370+48)-jud.SM și Zalău – Borla (330+2)-jud.SJ;

- **COTA DE INUNDAŢIE** râurile la staţiile hidrometrice: Ilva – Poiana Ilvei (200+7)-jud.BN, Şieu – Domneşti (300+50)-jud.BN, Bistriţa-–Bistriţa (250+6)-jud.BN, Meleș – Beclean (300+4)-jud.BN, Mureș – Glodeni (230+21)-jud.MS;

- **COTELE DE ATENŢIE** râurile la staţiile hidrometrice: Vişeu–Bistra (220+23)-jud.MM, Iza–Săcel(80+25)-jud.MM, Iza – Strâmtura (200+55)-jud.MM, Tur – Negrești Oaș (170+10)-jud.MM, Valea Rea–Huta Certeze (170+25)-jud.SM, Valea Rea –Măguricea (250+20)-jud.SM, Lechincioara – Boinești (320+28)-jud.SM, Someşul Mare–Valea Mare (110+16)-jud.BN, Someşul Mare–Nepos (180+32)-jud.BN, Leşu–Leşu (80+18)-jud.BN, Sălăuţa–Romuli (80+25)-jud.BN, Sălăuța – Salva (120+15)-jud.BN, Dipşa–Viile Tecii (230+28)-jud.BN, Bârgău–Mureşenii Bârgăului (110+16)-jud.BN, Nadăş–Aghireşu (100+15)-jud.CJ, Sălătruc – Cașeiu (200+20)-jud.CJ, Someșul Mic – Apahida (110+4)-jud.CJ, Lăpuș – Răzoare (150+29)-jud.MM, Cavnic – Copalnic (120+6)-jud.MM, Firiza – Firiza (110)-jud.MM, Olt–Hoghiz (300+4)-jud.BV, Covasna – Covasna (800-jud.CV, Cașin – Ruseni (300+11)-jud.CV, Bistriţa–Broşteni (150+5)-jud.SV.

Este în vigoare **AVERTIZAREA HIDROLOGICĂ nr. 18 din 21.05.2019.**

În interval au fost emise o **AVERTIZARE HIDROLOGICĂ** cod roșu pentru fenomene imediate, o **AVERTIZARE HIDROLOGICĂ** cod portocaliu pentru fenomene imediate și două **ATENȚIONARI HIDROLOGICE** pentru fenomene imediate**.**

**Debitele vor fi în general în creștere** ca urmare a precipitațiilor prevăzute și propagării, exceptând râurile din bazinele hidrografice Suceava, Moldova, Trotuș, Putna, Rm. Sărat, Bârlad, afluenții Prutului, bazinele superioare și mijlocii ale Bistriței și Buzăului, unde vor fi în scădere și râurile din bazinele hidrografice: Caraș, Nera, cerna, Vedea, cele din Dobrogea, bazinele mijlocii și inferioare ale Jiului, Argeșului, Ialomiței, afluenții Oltului inferior, unde vor fi relativ staționare.

Sunt posibile scurgeri importante pe versanți, torenți și pâraie, viituri rapide pe râurile cu posibile efecte de inundații locale și creșteri de debite și niveluri pe unele râuri din nordul și centrul ţării, cu depășiri ale **COTELOR DE APĂRARE,** ca urmare a precipitaţiilor prognozate şi propagării.

Datorită propagării viiturilor formate anterior, se vor mai situa peste **COTELE DE INUNDAȚIE** râul Someș pe sectorul Dej-Răstoci, cu valori cuprinse între 10-50 cm și **COTELE DE ATENȚIE** cursurile mijlocii și inferiorare ale unor râuri din bazinele Turului, Someşului, Crasnei, Mureşului, Begăi Vechi, Moraviţei, Oltului şi Prutului, cu valori cuprinse între 10-100 cm.

Se menţine în vigoare **AVERTIZAREA HIDROLOGICĂ nr. 18 din 21.05.2019.**

**DUNĂRE**

**Debitul la intrarea în ţară** (secţiunea Baziaş) în intervalul 21.05.-22.05.2019 **a fost în scădere, având valoarea de 8600 m3/s**, peste media multianuală a lunii **mai (7250 m3/s).**

**În aval de Porţile de Fier debitele au fost în scădere pe sectorul Gruia – Tr. Măgurele, staționare la Zimnicea și în creștere pe sectorul Giurgiu – Tulcea.**

**Debitul la intrarea în ţară** (secţiunea Baziaş) **va fi în scădere (8300 m3/s).**

**În aval de Porţile de Fier debitele vor fi în scădere pe sectorul Gruia – Oltenița şi în creștere pe sectorul Călărași –** **Tulcea**.

**2.** **Situaţia meteorologică în intervalul 21.05.2019, ora 08.00 –22.05.2019, ora 06.00**

**În ţară,** în nord-vestul și în centrul țării au fost înnorări în general persistente și s-au semnalat averse, în prima parte a zilei și apoi spre seară și la începutul nopții, când pe spații mici au fost însoțite de descărcări electrice. În restul teritoriului, cerul a fost variabil, iar gradul de instabilitate atmosferică a fost în creștere după orele amiezii. Instabilitatea atmosferică s-a manifestat prin accentuarea înnorărilor,  averse și frecvente descărcări electrice, la început în zonele montane și submontane și local ulterior în regiunile estice, vestice și de sud-vest. Ploile au avut și caracter torențial, iar cantitățile de apă (înregistrându-se din datele disponibile până la transmiterea acestui raport) au depășit pe arii restrânse 15...20 l/mp și punctiform 30 l/mp(până la până la 35 l/mp în județul Constanța). Vântul a suflat slab și moderat cu intensificări asociate ploilor, când la rafală s-au înregistrat viteze cuprinse în general între 45 și 55 km/h. Din datele colectate la stațiile meteorologice și hidrologice s-au consemnat căderi de grindină la munte - în Masivul Făgăraș (la Bâlea Lac) și în Masivul Bucegi (la Vf. Omu) și pe raza județelor Botoșani, Vaslui, Iași, Cluj, Mureș și Gorj, iar din surse externe (relatări mass-media, personal calificat din rețeaua ANM și INHGA) pe raza județor Tulcea și Bacău. Temperaturile maxime, în scădere față de ziua anterioară în cea mai mare parte a țării s-au situat sub cele specifice datei, exceptând zona Dobrogei și areale restrânse din Moldova și Munteia unde au fost apropiate de cele normale, fiind cuprinse între 15 grade la Joseni și Voineasa și 27 de grade la Tulcea, Brăila și Hîrșova. La ora 06 se înregistrau 3 grade la Miercurea Ciuc și 17 grade la Sulina. La începutul și spre sfârșitul intervalului, izolat a fost ceață.

**OBSERVAȚII** - De ieri dimineață de la ora 06 au fost în vigoare **49 de mesaje pentru fenomene meteorologice periculoase imediate**, dintre care **7 mesaje cod portocaliu și 42 mesaje cod galben,** emise după cum urmează:

- 7 avertizări cod portocaliu, dintre care: 3 emise de către CNPM pentru SRPV Constanța, 2 emise de către SRPV Constanța și 2 emise de către SRPV Bacău;

- 42 atenționări cod galben ,dintre care: 10 emise de către SRPV Bacău, 8 emise de către SRPV Cluj, 7 emise de către SRPV Sibiu, 6 emise de către SRPV Timișoara, 4 emise de către SRPV Constanța, 4 emise de către CNPM dintre care 2 emise pentru SRPV Constanța și 2 emise pentru Muntenia, 3 emise de către SRPV Craiova*.*

**La Bucureşti,** vremea a fost predominant frumoasă, iar regimul termic caracterizat de valori apropiate de cele specifice datei. Cerul a fost variabil, mai mult senin noaptea, iar vântul a suflat slab și moderat.  Temperatura maximă, în scădere față de ziua anterioară a fost de 23 de grade la Afumați și Băneasa și 24 de grade la Filaret, iar la ora 06 se înregistrau 9 grade la Băneasa și 12 grade la Afumați și Filaret.

**3. Prognoza meteorologică în intervalul 22.05.2019, ora 08.00 –23.05.2019, ora 08.00**

**În ţară,** vremea va fi în general instabilă în regiunile intracarpatice precum și în zonele montane și submontane, unde vor fi înnorări temporar accentuate, local averse și descărcări electrice. Ploile vor avea și caracter torențial, iar pe spații mici, cantitățile de apă înregistrate în intervale scurte de timp sau prin acumulare vor fi mai însemnate și vor fi posibile căderi de grindină. În restul teritoriului, cerul va fi variabil, iar fenomene specifice instabilității atmosferice se vor semnala doar pe spații mici și la cote mai reduse, cu o probabilitate mai mare în nord-est și în zona litoralului. Vântul va avea intensificări asociate ploilor, iar local și temporar pe parcursul zilei și în sudul teritoriului.Temperaturile maxime se vor încadra, în general, între 18 și 26 de grade, iar cele minime se vor situa între 8 și 17 grade.

**La Bucureşti,** vremea va fi în general frumoasă, iar regimul termic caracterizat de valori normale pentru această dată. Cerul va fi variabil, iar vântul va sufla în general moderat ziua apoi va slăbi treptat în intensitate. Temperatura maximă va fi de 25...26 de grade, iar cea minimă de 11...13 grade.

**4. Buletin nivometeorologic valabil pentru masivele Bucegi şi Făgăraş, masivele Țarcu – Godeanu, masivul Parâng - Șureanu, Munții Vlădeasa – Muntele Mare şi pentru Grupa Nordică a Carpaților Orientali (zona Munțiilor Călimani – Bistriței - Ceahlău),**

**emis pentru perioada 20 mai 2019 ora 21 – 23 mai 2019 ora 21, PENTRU ALTITUDINI MAI MARI DE 1800 m.**

**TABEL RISCURI DE AVALANŞE PENTRU ALTITUDINI MAI MARI DE 1800 m**

**Buletin**

|  |  |
| --- | --- |
| ***Masive:*** | ***PESTE 1800 m*** |
| **FĂGĂRAŞ şi BUCEGI** | **RISC MODERAT (2)** |
| **PARÂNG - Șureanu ȚARCU – GODEANU şi Grupa Nordică a Carpaților Orientali**  **(zona Munților Rodnei) şi Grupa Centrală a Carpaților Orientali (zona Munțiilor Călimani – Bistriței - Ceahlău)** | **Strat redus** |

**Evoluția vremii în ultimele 3 zile:**

Vremea a fost relativ caldă. Cerul a fost temporar noros și local s-au semnalat precipitații sub formă de ploaie însoțite și de descărcări electrice și trecător sub formă de lapoviță pe crestele din Meridionali. Vântul a suflat slab și moderat, cu intensificări temporare ce au depășit 60-80 km/h în majoritatea masivelor și de peste 100-120 km/h în zona de creastă din Carpații Meridionali. S-a semnalat temporar ceață. Stratul de zăpadă a scăzut în toate masivele, iar sub 1800 m este topit.

**Grosimea stratului de zăpadă în 20.05.2019, ora 15:**

Carpații Meridionali: 140 cm Bâlea-Lac, 108 cm Vf. Omu, 6 cm Vf. Țarcu

Carpații Orientali: Vf. Ceahlău Toaca 5 cm.

**EVOLUŢIA VREMII ÎN INTERVALUL: 20.05.2019 ora 21 – 23.05.2019 ora 21:**

Vremea va fi în general instabilă. Cerul va fi temporar noros. Pe arii relativ extinse se vor semnala averse de ploaie ce vor avea și caracter torențial, însoțite de decărcări electrice și izolat de grindină. Cantitățile de apă vor depăși local 20-25 l/mp și izolat sau cumulat în întreg intervalul 40-50 l/mp. Pe crestele din Meridionali, trecător, sunt condiții de lapoviță. Vântul va sufla slab și moderat, cu intensificări temporare din sector sud-vestic cu viteze ce vor atinge și depăși 60-70 km/h. Trecător se va semnala ceață.

**Temperaturi prognozate:**

Peste 1800 m: temperaturi minime: -1 la 5 gr.C; temperaturi maxime: 1 la 6 gr.C

Sub 1800 m: temperaturi minime: 4 la 9 gr.C; temperaturi maxime: 6 la 14 gr.C

**STABILITATEA şi EVOLUŢIA STRATULUI de ZĂPADĂ:**

**a). în masivul Făgăraș şi Bucegi:**

**La altitudini mai mari de 1800 m: RISC MODERAT (2)**

Stratul de zăpadă este umezit în profunzime și pe arii restrânse depășeste 1 m grosime la peste 2000 m, mai ales pe versanții nordici. Ploile, local însemnate cantitativ, vor accelera topirea zăpezilor, apa rezultată pătrunzând în strat și umezindu-l suplimentar. Pe pantele suficient de înclinate, se pot semnala curgeri și avalanşe de topire ce pot antrena în cazuri extrem de izolate și straturi din profunzime acolo unde depozitele sunt mai însemnate, riscul fiind amplificat la supraîncărcări mari.

**b). în masivul Bucegi şi Parâng – Șureanu, în masivele Țarcu – Godeanu, în Grupa Nordică a Carpaților Orientali (zona Munților Rodnei) şi în Grupa Centrală a Carpaților Orientali (zona Munțiilor Călimani – Bistriței - Ceahlău):**

Stratul de zăpadă este prezent doar în zonele umbrite și are dimensiuni de ordinul centimetrilor. Riscul de declanșare a unor curgeri sau mici avalanșe de topire este extrem de redus și poate apărea doar sub influența unor supraîncărcări mari în anumite zone adăpostite de la altitudini mari unde depozitele de zăpadă pot fi mai consistente.

**Notă:**

**RISC MODERAT -** cod galben (**2**) ■: pe anumite pante suficient de înclinate, stratul de zăpadă este mediu stabilizat; în rest este stabil. Declanşările de avalanşe sunt posibile mai ales din cauza supraîncărcării (cu schiori sau turişti) şi pe unele pante ce sunt descrise în buletin. Nu sunt aşteptate declanşările spontane de avalanşe de mare amploare.

**RISC REDUS -** cod verde **(1)** ■**:** stratul de zăpadă este în general stabilizat pe majoritatea pantelor; declanşarea avalanşei este posibilă doar în cazul unei supraîncărcări mari a stratului de zăpadă de pe pantele înclinate. Spontan se pot produce doar curgeri sau avalanşe de mici dimensiuni.

***II. CALITATEA APELOR***

**2.1. Pe fluviul Dunărea**

Nu au fost semnalate evenimente deosebite.

**2.2. Pe râurile interioare**

**ABA Mureş informează despre aspectul maroniu al pârâului Enke, curs necadastrat afluent de dreapta al râului Mureş, în zona loc. Joseni, la 600m distanţă de staţia de epurare a Mun. Gheorgheni, jud. Mureş, în data de 21.05.2019,** ora 16.00**.** O echipă a SGA Mureş s-a deplasat în teren pentru observatii. Se va reveni cu informaţii suplimentare.

**Garda Națională de Mediu - Comisariatul Judetea Galaţi**, în colaborare cu Inspectoratul de Poliție al Județului Galaţi - Serviciul de Investigare a Criminalităţii Economice şi Administraţia Bazinala de Apă Prut Bârlad, au desfăşurat o acţiune pentru combaterea exploatărilor ilegale de agregate minerale şi efectuarea de lucrări neautorizate în albia cursului de apă Siret, pe sectorul dintre comuna Lieşti şi comuna Nicoreşti (Arie protejată Natura 2000), jud. Galaţi.

Au fost verificate mai multe societăţi comerciale şi persoane fizice, controalele finalizându-se cu **două sancţiuni contravenţionale, în valoare totală de 67.500 lei,** pentru activităţi desfăşurate fără acte de reglementare (Autorizaţie de Mediu şi Acord de Mediu) şi o suspendare de activitate. În urma acestui control, poliţiştii din cadrul IPJ Galaţi - Serviciul de Investigare a Criminalităţii Economice au întocmit patru dosare penale și au indisponibilizat mai multe utilaje, precum și aproximativ 4000 mc de agregate (6.400 tone), în valoare de 447.000 lei.

**2.3. Pe Marea Neagră**

Nu au fost semnalate evenimente deosebite.

***III. CALITATEA MEDIULUI***

1. **În domeniul aerului**

**Agenţia Naţională pentru Protecţia Mediului** informează că, din rezultatele analizelor efectuate în data de 20.05.2019, în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon).

Mediile zilnice pentru PM10 (pulberi în suspensie cu diametrul <10 microni) au fost determinate prin metoda nefelometrică. Validarea acestor valori va fi efectuată după prelucrarea datelor obţinute prin metoda gravimetrică, metoda de referinţă în conformitate cu legislaţia naţională si europeană, cu valoarea limită zilnică de 50 µg/mc.

**GNM CJ Constanţa** informează telefonic despre **un incendiu de vegetaţie în pădurea Puturoasa, lângă localitatea Hârşova-Gura Văii, jud. Constanţa, în data de 21.05.2019, ora 19.30**. Se va reveni cu informaţii suplimentare.

1. **În domeniul solului şi vegetaţiei**

Nu au fost semnalate evenimente deosebite, iar la nivelul fondului forestier de stat nu s-au înregistrat incendii sau doborâturi de vânt.

**3. În domeniul supravegherii radioactivităţii mediului**

Menţionăm că pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul 20.05.2019 - 21.05.2019 şi nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele fondului natural.

**4. În municipiul Bucureşti**

În ultimele 24 de ore sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

**Direcția de Comunicare și Resurse Umane**